****

**ประกาศองค์การบริหารส่วนตำบลวังทอง**

**เรื่อง รับสมัครบุคคลเพื่อการสรรหา และเลือกสรรเป็นพนักงานจ้างทั่วไป**

**ประจำปี พ.ศ.๒๕๖๔**

.......................................................

ด้วย องค์การบริหารส่วนตำบลวังทอง อำเภอนาวัง จังหวัดหนองบัวลำภู ประสงค์จะดำเนินการ รับสมัครบุคคลเพื่อดำเนินการสรรหาและเลือกสรรเป็นพนักงานจ้างทั่วไป จำนวน ๒ อัตรา

อาศัยอำนาจตามความในมาตรา ๑๕ และมาตรา ๒๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ ประกอบกับประกาศคณะกรรมการพนักงานส่วนตำบลจังหวัดหนองบัวลำภู (ก.อบต.จังหวัดหนองบัวลำภู) เรื่อง มาตรฐานทั่วไปเกี่ยวกับพนักงานจ้างหมวด ๔ สรรหาและเลือกสรร ข้อ ๑๙ (๑) ลงวันที่ ๑ กรกฏาคม พ.ศ.๒๕๔๗ และแก้ไขเพิ่มเติมฉบับปัจจุบัน (ฉบับที่ ๖) จึงประกาศรับสมัครบุคคลเพื่อดำเนินการสรรหา และเลือกสรรเป็นพนักงานจ้างทั่วไป โดยมีรายละเอียด ดังต่อไปนี้

ประเภทของพนักงานจ้าง ชื่อตำแหน่ง และรายละเอียดการจ้าง

**๑.ตำแหน่งที่รับสมัครสอบ**

๑.๑ พนักงานจ้างทั่วไป จำนวน ๒ อัตรา ได้แก่

(๑) ตำแหน่ง คนงาน สังกัดกองสาธารณสุขและสิ่งแวดล้อม จำนวน ๑ อัตรา

(๒) ตำแหน่ง พนักงานประจำรถขยะ สังกัดองสาธารณสุขและสิ่งแวดล้อม

จำนวน ๑ อัตรา

**๒.คุณสมบัติ**

**๒.๑ คุณสมบัติทั่วไป** ผู้สมัครสอบต้องมีคุณสมบัติทั่วไปตามข้อ ๔ แห่งประกาศคณะกรรมการพนักงานส่วนตำบลจังหวัดหนองบัวลำภู เรื่อง มาตรฐานทั่วไปเกี่ยวกับพนักงานจ้าง ลงวันที่

๑ กรกฏาคม ๒๕๔๗ และที่แก้ไขเพิ่มเติมจนถึงปัจจุบัน จะต้องมีคุณสมบัติและไม่มีลักษณะต้องห้าม ดังนี้

(๑) มีสัญชาติไทย

(๒) มีอายุไม่ต่ำกว่า ๑๘ ปีบริบูรณ์ และไม่เกิน ๖๐ ปี

(๓) ไม่เป็นบุคคลล้มละลาย

(๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้

ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

1. โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
2. วัณโรคในระยะอันตราย
3. โรคเท้าช้างในระยะที่ปรากฏอาการ เป็นที่รังเกียจแก่สังคม
4. โรคติดยาเสพติดให้โทษ
5. โรคพิษสุราเรื้อรัง

(๕) ไม่เป็นผู้ดำรงตำแหน่งทางการเมือง กรรมการพรรคการเมือง

หรือเจ้าหน้าที่ในพรรคการเมือง

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น

สมาชิกสภาท้องถิ่น

(๗) ไม่เป็นผู้เคยต้องรับโทษจำคุกโดยพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการรัฐวิสาหกิจ หรือหน่วยงานอื่นของรัฐ

(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของ หน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

หมายเหตุ ผู้ที่ผ่านการสรรหาและเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจหรือพนักงานหรือลูกจ้างของราชการส่วนท้องถิ่น และต้องนำใบรับรองแพทย์ ซึ่งออกให้ไม่เกิน ๑ เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่นมายื่นด้วย

**๒.๒ คุณสมบัติเฉพาะตำแหน่ง**

ผู้สมัครสอบตำแหน่งใดจะต้องมีคุณสมบัติเฉพาะสำหรับตำแหน่งนั้น ตามบัญชีลักษณะงานคุณสมบัติเฉพาะสำหรับตำแหน่งและอัตราค่าตอบแทนของพนักงานจ้าง ตามเอกสารแนบท้ายประกาศนี้ **(ภาคผนวก ก)**

**๓.การรับสมัคร**

**๓.๑ วันเวลา และสถานที่รับสมัคร**

ผู้ประสงค์จะสมัครเพื่อเข้ารับการสรรหาและการเลือกสรรเป็นพนักงานจ้าง สามารถติดต่อขอรับใบสมัครและยื่นใบสมัครพร้อมเอกสารหลักฐานด้วยตนเอง **ตั้งแต่วันที่ ๖ ตุลาคม พ.ศ.๒๕๖๔**

**ถึงวันที่ ๑๕ ตุลาคม พ.ศ.๒๕๖๔** ในวันและเวลาราชการ (จันทร์-ศุกร์ เวลา ๐๘.๓๐ น.- ๑๖.๓๐ น. เท่านั้น)

ได้ที่ สำนักปลัด องค์การบริหารส่วนตำบลวังทอง อำเภอนาวัง จังหวัดหนองบัวลำภู และสามารถสอบถามรายละเอียดเพิ่มเติมได้ที่โทรศัพท์หมายเลข ๐๔๒ ๓๑๕๘๖๕ หรือทางเวปไซต์ <http://www.wangthongnb.go.th>

**๓.๒ เอกสารและหลักฐานที่ต้องนำมายื่นพร้อมใบสมัคร**

ผู้สมัครจะต้องยื่นใบสมัครสอบด้วยตนเองต่อเจ้าหน้าที่รับสมัคร โดยกรอกรายละเอียดในใบสมัครให้ถูกต้องและครบถ้วน แล้วยื่นใบสมัครพร้อมทั้งเอกสารประกอบการสมัคร ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกหน้า ดังนี้

1. รูปถ่ายหน้าตรง ไม่สวมหมวกและไม่ใส่แว่นตาดำ ขนาด ๑ นิ้ว ถ่ายครั้งเดียวกัน ถ่ายไม่เกิน ๖ เดือน นับถึงวันรับสมัคร จำนวน ๓ รูป
2. สำเนาใบประกาศนียบัตรการศึกษา หรือสำเนาปริญญาบัตรและระเบียนแสดงผลการเรียน ที่แสดงว่าเป็นผู้มีวุฒิการศึกษาตรงกับตำแหน่งที่สมัคร อย่างละ ๑ ฉบับ โดยจะต้องสำเร็จการศึกษาและได้รับอนุมัติจากผู้มีอำนาจในวันปิดรับสมัคร
3. สำเนาบัตรประจำตัวประชาชน จำนวน ๑ ฉบับ
4. สำเนาทะเบียนบ้าน จำนวน ๑ ฉบับ
5. ใบรับรองแพทย์ซึ่งแสดงว่าไม่เป็นโรคต้องห้ามเบื้องต้นตามกฎ ก.พ. ฉบับที่ ๓ (พ.ศ.๒๕๔๓) ออกให้ไม่เกิน ๑ เดือน นับแต่วันตรวจร่างกาย โดยแพทย์ที่มีใบอนุญาตประกอบวิชาชีพเวชกรรม
6. สำเนาหลักฐานอื่นๆ เช่น ทะเบียนสมรส ใบเปลี่ยนชื่อนามสกุล หรือใบขึ้นทะเบียนทหารกองเกิน (สด.๙) (ถ้ามี) ฯลฯ

**๓.๓ ค่าธรรมเนียมการสมัคร**

ผู้ที่ประสงค์จะสมัคร ต้องเสียค่าธรรมเนียมในการสมัคร คนละ ๑๐๐ บาท การ

สมัครเข้ารับการสรรหาและเลือกสรรจะมีผลสมบูรณ์เมื่อชำระค่าธรรมเนียมในการสมัครครบถ้วนแล้ว เมื่อสมัครและชำระค่าธรรมเนียมแล้วจะไม่คืนให้ไม่ว่ากรณีใดๆทั้งสิ้น

**๓.๔ เงื่อนไขในการสมัคร**

ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและ

รับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามที่ประกาศรับสมัครฯ หากภายหลังปรากฏว่า ผู้สมัครรายใดไม่มีคุณสมบัติตามประกาศรับสมัครฯ จะถือว่าเป็นผู้ขาดคุณสมบัติในการสมัครฯและไม่มีสิทธิได้รับการบรรจุแต่งตั้งให้ดำรงตำแหน่ง

**๔.การประกาศรายชื่อผู้มีสิทธิเข้าสอบ และสถานที่สอบ**

องค์การบริหารส่วนตำบลวังทอง จะประกาศรายชื่อผู้มีสิทธิจะเข้ารับการประเมินสมรรถนะและกำหนดวัน เวลา สถานที่ใช้ในการประเมินสมรรถนะ **ในวันที่ ๑๘ เดือน ตุลาคม พ.ศ.๒๕๖๔** โดยปิดประกาศไว้ ณ ที่ทำการองค์การบริหารส่วนตำบลวังทอง อำเภอนาวัง จังหวัดหนองบัวลำภู หรือสอบถามได้ทางโทรศัพท์หมายเลข๐๔๒ ๓๑๕๘๖๕หรือทางเวปไซต์ <http://www.wangthongnb.go.th>

**๕. วัน เวลา และสถานที่สอบ**

องค์การบริหารส่วนตำบลวังทอง จะดำเนินการสอบเพื่อสรรหาและเลือกสรรบุคคล

เป็นพนักงานจ้าง **ในวันที่ ๑๙ เดือน ตุลาคม พ.ศ..๒๕๖๔** ณ ห้องประชุม ชั้น ๒ องค์การบริหารส่วนตำบลวังทอง อำเภอนาวัง จังหวัดหนองบัวลำภู หรือสอบถามได้ทางโทรศัพท์หมายเลข ๐๔๒ ๓๑๕๘๖๕ หรือทางเวปไซต์ <http://www.wangthongnb.go.th>

**๖. วิธีดำเนินการสรรหาและเลือกสรร**

การสรรหาและเลือกสรร ดำเนินการตามเอกสารแนบท้ายประกาศนี้**(ภาคผนวก ข)**

**๗.เกณฑ์การตัดสิน**

คณะกรรมการสรรหาและเลือกสรร จะดำเนินการโดยยึดหลักสมรรถนะ ความเท่าเทียมกันในโอกาสและประโยชน์ของทางราชการ ผู้ที่ถือว่าผ่านเกณฑ์การเลือกสรร จะต้องได้คะแนนในการประเมิน “สมรรถนะ” ในแต่ละภาคไม่ต่ำกว่า ร้อยละ ๖๐

**๘. การประกาศรายชื่อผู้ผ่านการเลือกสรรได้**

องค์การบริหารส่วนตำบลวังทอง จะประกาศรายชื่อผู้ผ่านการสรรหาและเลือกสรรบัญชีรายชื่อผู้ผ่านการเลือกสรรได้ **ในวันที่ ๒๐ เดือน ตุลาคม พ.ศ.๒๕๖๔** โดยเรียงลำดับจากผู้ได้คะแนนสูงสุดลงมาต่ำสุด ตามลำดับ ในกรณีที่มีผู้สอบได้คะแนนเท่ากันให้ผู้ได้รับเลขประจำตัวก่อนเป็นผู้อยู่ในอันดับที่สูงกว่า และผู้ผ่านการเลือกสรรจะถูกยกเลิกการขึ้นบัญชี ในกรณีใดกรณีหนึ่ง ดังนี้

1. ผู้นั้นได้รับการทำสัญญาจ้างไปแล้ว
2. ผู้นั้นขอสละสิทธิในการจ้างให้ดำรงตำแหน่งที่ผ่านการเลือกสรรได้
3. มีการประกาศขึ้นบัญชีผู้ผ่านการเลือกสรรได้ใหม่
4. หากปรากฏภายหลังว่าเป็นผู้มีคุณสมบัติไม่ตรงตามคุณสมบัติเฉพาะตำแหน่งสำหรับตำแหน่งที่ผ่านการเลือกสรรได้ตามประกาศรับสมัครฯ นี้
5. กรณีมีข้อสงสัยให้ถือคำวินิจฉัยของคณะกรรมการดำเนินการสรรหาและเลือกสรรฯ เป็นที่สุด

**๙.เงื่อนไขการบรรจุแต่งตั้ง และระยะเวลาการจ้าง**

(๑) องค์การบริหารส่วนตำบลวังทอง จะทำสัญญาจ้างเมื่อได้รับความเห็นขอบแล้ว

จากคณะกรรมการพนักงานส่วนตำบลจังหวัดหนองบัวลำภู (ก.อบต.จังหวัดหนองบัวลำภู) แล้วเท่านั้น

(๒) ผู้ผ่านการสรรหาและเลือกสรร จะได้รับการบรรจุและแต่งตั้งเป็นพนักงานจ้างตามลำดับที่ในบัญชีผู้ผ่านการเลือกสรรฯ ตามตำแหน่งว่างขององค์การบริหารส่วนตำบลวังทอง

(๓) ระยะเวลาในการจ้าง พนักงานจ้างทั่วไป มีกำหนดระยะเวลาการจ้างคราวละไม่เกิน ๑ ปี โดยได้รับค่าตอบแทนเป็นรายเดือนและเงินเพิ่มการครองชีพชั่วคราว ในอัตราตามประกาศคณะกรรมการพนักงานส่วนตำบลจังหวัดหนองบัวลำภู กำหนด

(๔) ผู้ผ่านการสรรหาฯ ได้ ที่ได้รับการทำสัญญาจ้าง มีวุฒิการศึกษาสูงกว่าที่ได้กำหนดไว้ตามประกาศนี้ จะนำมาใช้เพื่อเรียกร้องสิทธิใดๆ เพื่อประโยชน์ของตนเองไม่ได้ และให้ผู้ได้รับการคัดเลือกมาทำสัญญา หลังจากที่ได้รับแจ้งจากองค์การบริหารส่วนตำบลวังทอง ซึ่งจะแจ้งให้ทราบหลังจากการสอบคัดเลือกเสร็จสิ้น

จึงประกาศมาเพื่อทราบโดยทั่วกัน

สั่ง ณ วันที่ ๒๙ เดือน กันยายน พ.ศ.๒๕๖๔

(ลงชื่อ) 

(นายสุรจิตร เพ็งสา)

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลวังทอง

**ภาคผนวก ก.**

**บัญชีรายละเอียดคุณสมบัติเฉพาะสำหรับตำแหน่ง**

**หน้าที่ความรับผิดชอบ และลักษณะงานที่ปฏิบัติงานของพนักงานจ้าง**

**แนบท้ายประกาศองค์การบริหารส่วนตำบลวังทอง**

**เรื่อง รับสมัครบุคคลเพื่อการสรรหา และเลือกสรรเป็นพนักงานจ้างทั่วไป ประจำปี ๒๕๖๔**

**ลงวันที่ ๒๙ เดือน กันยายน พ.ศ.๒๕๖๔**

**......................................................................**

**ประเภทพนักงานจ้าง** พนักงานจ้างทั่วไป

**ตำแหน่ง** คนงาน จำนวน ๑ อัตรา

**ส่วนราชการ** กองสาธารณสุขและสิ่งแวดล้อม

**หน้าที่ความรับผิดชอบและลักษณะงาน**

ปฏิบัติงานที่ต้องใช้แรงงานทั่วไป และปฏิบัติงานตามที่ผู้บังคับบัญชามอบหมาย

**คุณสมบัติเฉพาะสำหรับตำแหน่ง**

๑.ไม่จำกัดวุฒิการศึกษา

๒.สามารถอ่านออกเขียนได้

๓.มีความรู้ ความสามารถเหมาะสมในการปฏิบัติงานด้านสาธารณสุข

๔.ไม่เป็นผู้มีความประพฤติเสื่อมเสีย หรือบกพร่องในศีลธรรมอันดี

๕.มีระดับวุฒิภาวะและบุคลิกลักษณะเหมาะสม ทั้งทางจิตใจ อารมณ์ สังคมและ

มีความตั้งใจ

๖.สามารถใช้เครื่องใช้สำนักงาน และคอมพิวเตอร์เบื้องต้นได้เป็นอย่างดี

**อัตราค่าตอบแทน**

ค่าตอบแทน ๙,๐๐๐ บาท ค่าครองชีพ ๑,๐๐๐ บาท รวม ๑๐,๐๐๐ บาท

**ระยะเวลาการจ้าง**

ระยะเวลาทำสัญญาจ้างไม่เกินคราวละ ๑ ปี

**ประเภทพนักงานจ้าง** พนักงานจ้างทั่วไป

**ตำแหน่ง** พนักงานประจำรถขยะ จำนวน ๑ อัตรา

**ส่วนราชการ** กองสาธารณสุขและสิ่งแวดล้อม

**หน้าที่ความรับผิดชอบและลักษณะงาน**

ปฏิบัติหน้าที่จัดเก็บขยะมูลฝอยตามอาคารบ้านเรือนและที่รองรับขยะมูลฝอย การนำขยะมูลฝอยไปทำลายยังที่ทำลาย และปฏิบัติงานอื่นที่เกี่ยวข้อง หรือตามที่ผู้บังคับบัญชามอบหมาย

**คุณสมบัติเฉพาะสำหรับตำแหน่ง**

๑.ไม่จำกัดวุฒิการศึกษา

๒.สามารถอ่านออกเขียนได้

๓.มีความรู้ ความสามารถเหมาะสมในการปฏิบัติงานด้านสาธารณสุข

๔.ไม่เป็นผู้มีความประพฤติเสื่อมเสีย หรือบกพร่องในศีลธรรมอันดี

๕.มีระดับวุฒิภาวะและบุคลิกลักษณะเหมาะสม ทั้งทางจิตใจ อารมณ์ สังคมและ

มีความตั้งใจ

๖.สามารถใช้เครื่องใช้สำนักงาน และคอมพิวเตอร์เบื้องต้นได้เป็นอย่างดี

**อัตราค่าตอบแทน**

ค่าตอบแทน ๙,๐๐๐ บาท ค่าครองชีพ ๑,๐๐๐ บาท รวม ๑๐,๐๐๐ บาท

**ระยะเวลาการจ้าง**

ระยะเวลาทำสัญญาจ้างไม่เกินคราวละ ๑ ปี

**ภาคผนวก ข.**

**รายละเอียดหลักสูตรและวิธีการสรรหาและเลือกสรร**

**แนบท้ายประกาศองค์การบริหารส่วนตำบลวังทอง**

**เรื่อง รับสมัครบุคคลเพื่อเข้ารับการสรรหาและเลือกสรรเป็นพนักงานจ้าง**

**ลงวันที่ ๒๙ กันยายน พ.ศ.๒๕๖๔**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**หลักสูตรและวิธีการสอบ** แบ่งออกเป็น ๓ ภาค โดยมี **คะแนนรวม ๒๐๐ คะแนน**

**๑. ภาคความรู้ความสามารถทั่วไป (ภาค ก.) (คะแนนเต็ม ๕๐ คะแนน) จำนวน ๕๐ ข้อ**

ทดสอบโดยข้อสอบข้อเขียนแบบปรนัย โดยคำนึงถึงระดับความรู้ความสามารถที่ต้องการตามระดับตำแหน่ง ดังนี้

เป็นการทดสอบความรู้เกี่ยวกับกฎหมายที่เกี่ยวกับงานตามการปฏิบัติราชการ ในเรื่องดังต่อไปนี้ - พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม

- พระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง ส่วนท้องถิ่น พ.ศ. ๒๕๔๒

- ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ และที่แก้ไขเพิ่มเติม

**๒. ภาคความรู้ความสามารถเฉพาะสำหรับตำแหน่ง (ภาค ข.) (คะแนนเต็ม ๕๐ คะแนน) จำนวน ๕๐ ข้อ**

เป็นการทดสอบความรู้ความสามารถในทางที่จะใช้ในการปฏิบัติงานในหน้าที่ของตำแหน่งที่สมัครสอบโดยเฉพาะ โดยวิธีการสอบปรนัย ในเรื่องดังต่อไปนี้

- ความรู้ที่เกี่ยวกับงานตาม “ลักษณะงานที่ปฏิบัติ” ของตำแหน่งที่สมัครสอบ

**๓. ภาคความเหมาะสมกับตำแหน่ง (ภาค ค.) คะแนนเต็ม ๑๐๐ คะแนน**

เป็นการทดสอบความเหมาะสมกับตำแหน่ง โดยวิธีการสอบสัมภาษณ์ ซึ่งมีหัวข้อในการทดสอบ ดังนี้

|  |  |  |
| --- | --- | --- |
| สมรรถนะ | คะแนนเต็ม | วิธีการประเมิน |
| **ความรู้**  -มีคุณสมบัติและคุณวุฒิตรงตามที่กำหนด | ๒๐ | สัมภาษณ์และตรวจสอบเอกสาร |
| **ความสามารถหรือทักษะเฉพาะ**  -ประสบการณ์ | ๒๐ | สัมภาษณ์ |
| **คุณสมบัติส่วนบุคคล**  -ทักษะการพูดโต้ตอบคำถาม  -บุคลิกการแต่งกาย  -ปฏิภาณไหวพริบ | ๒๐  ๒๐  ๒๐ | สัมภาษณ์ |
| **รวม** | ๑๐๐ |  |

**ปฏิทินการรับสมัครเพื่อการสรรหา และเลือกสรรเป็นพนักงานจ้างทั่วไป**

**ตำแหน่ง คนงาน และตำแหน่ง พนักงานประจำรถขยะ**

|  |  |
| --- | --- |
| **วันเดือนปี** | **รายการ** |
| ๖ – ๑๕ ตุลาคม ๒๕๖๔ | รับสมัครพนักงานจ้าง ณ ห้องสำนักปลัด อบต.วังทอง |
| ๑๘ ตุลาคม ๒๕๖๔ | ประกาศรายชื่อผู้มีสิทธิเข้าสอบ และสถานที่สอบ ปิดประกาศไว้ ณ บอร์ดประชาสัมพันธ์องค์การบริหารส่วนตำบลวังทอง |
| ๑๙ ตุลาคม ๒๕๖๔ | สอบพนักงานจ้าง ณ ห้องประชุม ชั้น ๒ องค์การบริหารส่วนตำบลวังทอง  **หลักสูตรและวิธีการสอบ แบ่งออกเป็น ๓ ภาค โดยมีคะแนนรวม ๒๐๐ คะแนน**  **๑.ภาคความรู้ความสามารถทั่วไป (ภาค ก.)คะแนนเต็ม ๕๐ คะแนน จำนวน ๕๐ ข้อ**  เป็นการทดสอบความรู้เกี่ยวกับกฎหมายที่เกี่ยวกับงานตามการปฏิบัติราชการ ในเรื่องดังต่อไปนี้  - พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม  - พระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง ส่วนท้องถิ่น พ.ศ. ๒๕๔๒  - ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ และที่แก้ไขเพิ่มเติม  **๒. ภาคความรู้ความสามารถเฉพาะสำหรับตำแหน่ง (ภาค ข.) (คะแนนเต็ม ๕๐ คะแนน) จำนวน ๕๐ ข้อ**  เป็นการทดสอบความรู้ความสามารถในทางที่จะใช้ในการปฏิบัติงานในหน้าที่ของตำแหน่งที่สมัครสอบโดยเฉพาะ โดยวิธีการสอบปรนัย ในเรื่องดังต่อไปนี้  - ความรู้ที่เกี่ยวกับงานตาม “ลักษณะงานที่ปฏิบัติ” ของตำแหน่งที่สมัครสอบ  **๓. ภาคความเหมาะสมกับตำแหน่ง (ภาค ค.) คะแนนเต็ม ๑๐๐ คะแนน**  เป็นการทดสอบความเหมาะสมกับตำแหน่ง โดยวิธีการสอบสัมภาษณ์ |
| ๒๐ ตุลาคม ๒๕๖๔ | ประกาศรายชื่อผู้ผ่านการสรรหาและเลือกสรร ณ บอร์ดประชาสัมพันธ์ องค์การบริหารส่วนตำบลวังทอง |